கேள்வி: சூரியதேவனின் வேருகளே பற்றி நீங்கள் என்ன அறிந்துள்ளீர்கள்?
பதில்: "சூரியதேவனின் வேருகளே" என்ற பாடலானது தமிழீழ விடுதலைப் புலிகள் அமைப்பில் வீரச்சாவடைந்த மாவீரர்களுக்கு மலர்வணக்கம் செலுத்தும் போது ஒலிக்கப்படும் பாடலாகும். ஆகையால் இப்பாடலானது தமிழீழத்தின் தேசிய "மலர்வணக்கப் பாடல்" என்றும் அறியப்படுகின்றது. புதுவை இரத்தினதுரை எழுதிய இப்பாடலை, இசைவாணர் கண்ணனின் இசையில் எஸ். ஜி. சாந்தன், மணிமொழி கிருபாகரன், தியாகராஜா ஆகியோர் பாடியுள்ளனர். இப்பாடல் ஒரு தனிப்பாடலாக வெளிவந்தது.
கேள்வி: சூரியதேவனின் வேருகளே - முழுப் பாடல் என்பது என்ன?
பதில்: பல்லவி சூரியதேவனின் வேருகளே, ஆயிரம் பூக்களைச் சூடுகிறோம் போரினில் ஆடிய வேருகளே - விட்டுப் போகின்ற நேரத்தில் பாடுகிறோம் சரணம் மடியில் வளர்ந்த மகளே - எங்கள் குடியில் மலர்ந்த மகனே! விடியும் பொழுதின் கதிரே - புலிக் கொடியில் உலவும் உயிரே! கண்களில் நீர்வழிந்து ஓடிட ஓடிட கைகளினால் மலர் சூடுகின்றோம்! காலெடுத்தாடிய தாயக பூமியைக் காதலித்தீர் உம்மைப் பாடுகின்றோம்! மண்மடி மீதிலே தூங்கிடும் போதிலே மாலையிட்டோம் உங்கள் தோள்களிலே! மாதவம் செய்த நம் பிள்ளைகளே - நாங்கள் மண்டியிட்டோம் உங்கள் கால்களிலே! செங்கனி வாய்திறந்து ஓர்மொழி பேசியே சின்னச் சிரிப்பொன்றைச் சிந்துங்களே! தேச விடுதலையைத் தோளில் சுமந்த எங்கள் செல்வங்களே ஏதும் சொல்லுங்களே! வந்து நின்றாடிய சிங்களச் சேனையை வாசல்வரை சென்று வென்றவரே! வாழும் வரையும் உங்கள் பாதையிலே - செல்லும் வல்லமை தாருங்கள் கன்றுகளே!